Մայվեն

**Մայվեն** **Լե Բեսկո** (, ), ֆրանսիացի դերասանուհի, ռեժիսոր և սցենարիստ։ Հայտնի է որպես **Մայվեն**։

## Կենսագրություն
Հայրն ունի վիետնամական ծագում, մեծացել է Բրետանում, իսկ մայրը՝ դերասանուհի Կատրին Բելխոջան, Ալժիրից է։ Մայվենի եղբայրն ու քույրը նույնպես դերասաններ են։

Մանկուց խաղացել է թատրոնում (1982 թվականին՝ վեց տարեկան հասակում, Շայո թատրոնում Ռոբեր Գարնեի «Հիպոլիտ» ողբերգության մեջ ստացել է Անտուան Վիտեզ դերը), նկարահանվել է կինոյում (1983 թվականին մասնակցել է Ժան Բեքերի «Սպանիչ ամառ» ֆիլմին)։

16 տարեկան հասակից Լյուկ Բեսոնի հետ միասին ապրել է ԱՄՆ-ում, որից ունեցել է աղջկան՝ Ժաննային։ Խաղացել է «Լեոն» և «Հինգերորդ տարրը» (Դիվա Պլավալագունա) բեսսոնյան ֆիլմերում։ Բեսոնի հետ հարաբերությունների խզումից և Ֆրանսիա վերադառնալուց հետո իրեն փորձել է  հումորիստի և ռեժիսորի դերերում։

Որպես ռեժիսոր հաջողության է հասել՝ նկարահանելով «Ներիր ինձ» (2006) ֆիլմը, որը առաջադրվել է «Սեզար» մրցանակի երկու անվանակարգում։ Նրա հաջորդ՝ «Դերասանուհիների պարահանդեսը» (2009, Անրի Լանգլուա մրցանակ) պատկերը նույնպես հաջող էր։

Երրորդ ռեժիսորական աշխատանքը «Ոստիկանություն» ֆիլմն էր, որը առաջադրվել է «Ոսկե արմավենու ճյուղ» մրցանակին, ստացել է Կաննի կինոփառատոնի (2011) ժյուրիի մրցանակ և էլի մի քանի մրցանակներ։

2015 թվականին դերասանուհի Էմմանուել Բերկոն Կաննի կինոփառատոնում ճանաչվել է լավագույն դերասանուհի՝ Մայվենի «Իմ թագավորը» ֆիլմում խաղացած Թոնիի դերի համար։

## Անձնական կյանք
1992-1997 թվականներին ամուսնացած  է եղել Լյուկ Բեսոնի հետ (այլ տվյալներով՝ եղել է չգրանցված ամուսնություն), իսկ 2002-2004 թվականներին՝  անշարժ գույքի ոլորտում գործարար Ժան-Իվ Լե Ֆյուրոմի հետ։ Առաջին ամուսնությունից նա ունեցել է մեկ դուստր՝ Ժաննա Բեսոնը, երկրորդից՝ որդի՝ Դիեգոն։

Մայվենն ունեցել է նաև հարազատ եղբայր՝ Ժովանը (օպերատոր և վավերագրական ռեժիսոր) և քույր՝ Իզիլդը (դերասանուհի և ռեժիսոր), խորթ քույր՝ Լեոնորը ( պրոդյուսեր, սցենարիստ) և եղբայր՝ Կոլյան (1991, դերասան)։

## Ֆիլմագրություն (ընտրված)
**Դերասանուհի**
* 1983՝ *L'été meurtrier* / Սպանիչ ամառ (ռեժ. Ժան Բեքեր)՝ Elle enfant
* 1994՝ *Léon* / Լեոն (ռեժ. Լյուկ Բեսոն)՝ la blonde (տիտրերում՝ *Ouin-Ouin*)
* 1997՝ *Le Cinquième Élément* / Հինգերորդ տարրը (ռեժ. Լյուկ Բեսոն)՝ Դիվա Փլավալագունա
* 2001՝ *L'Oiseau rare* / Հազվագյուտ թռչուն (ռեժ. Դիդյե Ալբեր)՝ Դիանա
* 2003՝ *Haute Tension* / Արյունոտ բերք (ռեժ. Ալեքսանդր Աժա)՝ Ալեքս
* 2004՝ *Les Parisiens* / Փարիզեցիները (ռեժ. Կլոդ Լելուշ)՝ Շաա
* 2005՝ *Le Courage d'aimer* / Սիրելու քաջություն (ռեժ. Կլոդ Լելուշ)՝ Շաա
* 2006՝ *Pardonnez-moi* / Ներիր ինձ՝ Վիոլետա
* 2009՝ *Le Bal des Actrices* / Դերասանուհիների պարահանդես՝ *ինքն իր դերում*
* 2011՝ *Polisse* / Ոստիկանություն՝ Մելիսա
* 2012՝ *Télé gaucho* / Ծովահենային հեռուստատեսություն (ռեժ. Միշել Լեքլերկ)՝ Յասմինա
* 2013՝ *L’amour est un crime parfait* / Սերը կատարյալ հանցագործություն է (ռեժ. Առնո և Ժան-Մարի Լարեներ)՝ Աննա

**Որպես ռեժիսոր և սցենարիստ:**
* 2004՝ *I'm an Actrice* / Ես դերասանուհի եմ
* 2006՝ *Pardonnez-moi* / Ներիր ինձ
* 2009՝ *Le Bal des Actrices* / Դերասանուհիների պարահանդես
* 2011՝ *Polisse* / Ոստիկանություն
* 2015՝ *Mon roi* / Իմ արքա

## Մրցանակներ և անվանակարգեր
### Մրցանակներ
* 2011՝ Ժյուրիի մրցանակ (Կաննի կինոփառատոն)

### Անվանակարգեր
* 2007՝ Սեզար (լավագույն առաջնաելույթային աշխատանք, ամենախոստումնալից դերասանուհի)

## Ծանոթագրություններ

* Приз жюри на Каннском фестивале достался Майвенн Ле Беско

Կատեգորիա:Ապրիլի 17 ծնունդներ
Կատեգորիա:1976 ծնունդներ
Կատեգորիա:Ֆրանսիացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ֆրանսիացի կին կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռեժիսորներ